พอดี เป็น ปจด 12-16 มีพสพ.กับแฟน17 ไม่ได้ป้องกันไม่มีการหลั่งสอดเข้าไปแปปเดียวก็เอาออก จากนั้น ปจด 29-4 สีแดงเข้มออกน้ำตาลเหมือนปกติ (ไม่แน่ใจว่าประจำเดือนรึว่าเลือดล้างหน้าเด็ก ) ปกติประจำเดือนมาไม่ตรงอยู่แล้ว เลยสงสัยว่าจะท้องมั้ย ไม่มีอาการแปลก แต่มีปวดท้อง ท้องเสีย ตอนนี้เครียดนิดหน่อย
สวัสดีค่ะ เลือดประจำเดือนคือเลือดที่หลุดออกมาจากผนังมดลูกที่ปลายรอบเดือนจากระดับฮอร์โมนที่ลดลงของร่างกาย เป็นสัญญาณว่าไม่มีการตั้งครรภ์ในเดือนที่ผ่านมา ปกติจะมาทุก 22-35 วัน ถ้ามาเร็วกว่านี้อาจจะไม่ใช่เลือดประจำเดือน คือเป็นเลือดที่ออกจากสาเหตุอื่นๆ เช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-เลือดล้างหน้าเด็ก เป็นเลือดที่เกิดหลังการฝังตัวประมาณ 1-2 อาทิตย์ อาจคล้ายกับประจำเดือนแต่ปริมาณจะมาน้อยกว่า และไม่ตรงรอบประจำเดือน-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบดังนั้นแนะนำว่าถ้ามีเลือดออกจากช่องคลอดที่ไม่ใช่ประจำเดือนควรไปพบสูตินรีแพทย์เพื่อหาสาเหตุ แพทย์อาจต้องตรวจภายในหรืออัลตราซาวน์หน้าท้องเพิ่มเติม ร่วมกับตรวจภาวะการตั้งครรภ์ร่วมด้วยค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง หากยังไม่ต้องการมีบุตรควรมีเพศสัมพันธ์ด้วยการป้องกันโดยใช้ถุงยางอนามัยหรือยาคุมกำเนิดค่ะ